ཕྲན་མོ་ཌོར་ནང་ཐག་རིང་གི་འགྲུལ་ལམ་དུ་ཞུགས།ལྷ་སའི་ནང་རྒྱ་མིའི་མོ་ཌོར་རེ་ཟུང་འབྱོར་ཡོད་པ་དམག་མིའི་ཁོངས་ཡིན་ཞིང༌།བོད་ཀྱི་ཤར་དང༌།ནུབ་བྱང་ལ་དམག་སྲིད་ཀྱི་འགྲུལ་ལམ་བཟོ་བཞིན་དུ་ཡོད།དེ་འདྲའི་ལམ་བཟོ་དེ་ནི་ང་ཚོར་བཙན་གནོན་དང༌།འདོད་བློར་མི་འབབ་པའི་རྩ་བ་ཞིག་ཡིན།ལམ་བཟོར་ལས་གླ་ཆུང་ཞིང༌།སུས་ཀྱང་རྒྱ་མིའི་བསྐུལ་འདེད་དང་ལེན་མ་བྱས་སྟབས་ང་ཚོའི་གཞུང་ནས་བོད་མི་མང་པོ་བཙན་བཀས་གཏོང་དགོས་བྱུང་བ་མ་ཟད།མི་མང་གི་ས་ཆ་མང་པོ་ཚབ་སྐྱིན་མེད་པར་ལེན་དགོས་ཀྱང་བྱུང༌།ས་ཞིང་འདེབས་ལས་བྱེད་མུས་ཀྱི་ས་ཆ་བླངས་རིགས་ལ་ང་ཚོའི་གཞུང་ནས་སྐྱིན་ཚབ་སྤྲོད་དགོས་བརྗོད་ཀྱང༌།དེ་གའི་ཉེ་སྐོར་སོ་ནམ་བྱེད་རུང་གི་ས་ཞིང་གཤིན་པོ་ཐོབ་པ་དཀའ།ང་ཚོའི་ཡུལ་ལུང་ཡར་རྒྱས་འགྲོ་དགོས་ན་འཁོར་ལམ་ངེས་པར་དགོས་ཀྱང༌།རྒྱ་མིའི་ལམ་བཟོ་བྱེད་སྟངས་དེ་ཁྲིམས་ལུགས་དང་འགལ་བ་མ་ཟད།ང་ཚོའི་མི་མང་ཚོར་གནོད་སྐྱོན་བཏང་བ་ཞིག་ཀྱང་ཡིན།